MT
5.8.2022
Il-Ġurnal Uffiċjali tal-Unjoni Ewropea
L 205/117
ANNESS I
L-Anness I (Parti-M) tar-Regolament tal-Kummissjoni (UE) Nru 1321/2014 huwa emendat kif ġej: (1)
il-punt M.A.302 huwa emendat kif ġej: (i) il-punt (d) huwa sostitwit b’dan li ġej: “(d) L-AMP għandu juri konformità: (1) mal-istruzzjonijiet maħruġa mill-awtorità kompetenti; (2) mal-istruzzjonijiet għall-kontinwità tal-ajrunavigabbiltà: (i)
maħruġa mid-detenturi taċ-ċertifikat tat-tip, iċ-ċertifikat tat-tip ristrett, iċ-ċertifikat tat-tip supplimentari, l-approvazzjoni tad-disinn ta’ tiswija maġġuri, l-awtorizzazzjoni tal-ETSO jew id-dikjarant ta’ dikjarazzjoni tal-konformità tad-disinn jew id-detentur ta’ kwalunkwe approvazzjoni rilevanti oħra maħruġa skont l-Anness I (Parti 21), jew, kif ikun applikabbli, l-Anness Ib (Parti 21 Ħafif) tar-Regolament (UE) Nru 748/2012;
(ii) inklużi fl-ispeċifikazzjonijiet taċ-ċertifikazzjoni msemmija fil-punt 21.A.90B jew 21.A.431B talAnness I (Parti 21) tar-Regolament (UE) Nru 748/2012, jekk applikabbli; (iii) inklużi fl-ispeċifikazzjonijiet taċ-ċertifikazzjoni msemmija fil-punt 21L.A.62, 21L.A.102, 21L.
A.202 jew 21L.A.222 tal-Anness Ib (Parti 21 Ħafif) tar-Regolament (UE) Nru 748/2012, jekk applikabbli;”; (ii) il-punt (h) huwa sostitwit b’dan li ġej: “(h) L-AMP għandu jkun soġġett għal rieżamijiet perjodiċi u għandu jiġi emendat kif xieraq meta jkun hemm bżonn.
Dawk ir-rieżamijiet għandhom jiżguraw li l-AMP jibqa’ aġġornat u validu fid-dawl tal-esperjenza operattiva u tal-istruzzjonijiet mill-awtorità kompetenti, filwaqt li jqis struzzjonijiet ta’ manutenzjoni ġodda jew modifikati dwar il-manutenzjoni maħruġa mid-detenturi taċ-ċertifikat tat-tip u taċ-ċertifikat tat-tip supplimentari, mid-dikjarant ta’ dikjarazzjoni tal-konformità tad-disinn u kwalunkwe organizzazzjoni oħra li tippubblika data bħal din f’konformità mal-Anness I (Parti 21) jew, kif ikun applikabbli, mal-Anness Ib (Parti 21 Ħafif) tar-Regolament (UE) Nru 748/2012.”; (2)
il-punt M.A.304 huwa sostitwit b’dan li ġej: “M.A.304 Data għal modifiki u tiswijiet Persuna jew organizzazzjoni li ssewwi inġenju tal-ajru jew komponent għandha tivvaluta kwalunkwe ħsara.
Il-modifiki u t-tiswijiet għandhom jitwettqu billi tintuża, kif xieraq, id-data li ġejja: (a) approvata mill-Aġenzija; (b) approvata minn organizzazzjoni tad-disinn li tikkonforma mal-Anness I (Parti 21) tar-Regolament (UE) Nru 748/2012; (c) li tinsab fir-rekwiżiti msemmija fil-punt 21.A.90B jew 21 A.431B tal-Anness I (Parti 21) tar-Regolament (UE) Nru 748/2012; (d) li tinsab fir-rekwiżiti msemmija fil-punt 21L.A.62, 21L.A.102, 21L.A.202 jew 21L.A.222 tal-Anness Ib (Parti 21 Ħafif) tar-Regolament (UE) Nru 748/2012; (e) iddikjarata minn dikjarant ta’ dikjarazzjoni tal-konformità tad-disinn li tikkonforma mal-Anness Ib (Parti 21 Ħafif) tar-Regolament (UE) Nru 748/2012.”;
(3)
il-punt (e)3 fil-punt M.A.305 huwa sostitwit b’dan li ġej: “3. data speċifika għal ċerti komponenti: (i)
rekord storiku fis-servizz għal kull part li tintuża għal żmien limitat li abbażi tiegħu jiġi ddeterminat l-istatus attwali tal-konformità mal-limitazzjonijiet tal-ajrunavigabbiltà;